Františka Balážová

Viem napísať záverečnú prácu?

Návod ako postupovať pri písaní

záverečnej práce

Ukážka z elektronickej knihy

Ďakujem všetkým, ktorí o tejto knihe vedeli a prispeli k jej tvorbe

O autorke

Ing. Františka Balážová MBA spolupracuje s vysokými školami ako externý oponent pre záverečné práce. Pozná potreby a normy, ktoré sú kladené na záverečné práce, teda, čo má a nemá byť uvedené v práci a čo sa najviac kontroluje. Pripravuje a upravuje odborné texty pre rôznych klientov a ich webové stránky. Pomáha študentom pri tvorbe záverečnej práce. Keďže ide o často opakujúce sa chyby, rozhodla sa vydať túto metodiku – návod ako postupovať pri písaní a vyvarovať sa tým chybám a byť úspešný – od začiatku písania až po obhajobu práce, rýchlo a jednoducho.

Prečo postupovať jednoduchšie pri písaní

V dnešnej dobe je ťažké vypnúť sociálne siete a venovať sa len písaniu písomnej práce ☺.

Táto kniha je návodom na písanie prác, aby nemuseli byť preštudované všetky ISO normy, návody, odporúčania, smernice a pod. Je to výber a zjednodušenie pravidiel, aby práca obsahovala štrukturálne všetko čo má mať. Je hlavne o tom, ako nestratiť nervy a trpezlivosť pri písaní prác a čo najlepšie ich napísať pre blaho svoje, rodinné a školské. Preto verím, že ti táto kniha pomôže a uľahčí tvorbu tvojej práce, že ťa posunie ďalej až k jej úspešnému obhájeniu.

Informácie, ktoré získaš, sa ti určite zídu aj v budúcnosti. A ak by si na nich zabudol, tak ti bude táto pomôcka vždy na blízku, pripravená pomôcť.

To čo sa pri tom dozvieš možno tiež rýchlo zabudneš. Ale nikdy nevieš... v budúcnosti sa ti môže niečo z toho, čo si sa naučil pri písaní, hodiť.

Jednotlivé kapitoly stručne popisujú výňatky zo smerníc, nariadení, návodov, odporúčaní a iných legislatívnych noriem pre písanie prác. Štruktúru bola zvolená prehľadne, aby pre jednotlivé časti a náležitosti mohli byť vytvárané textové polia s potrebnými formuláciami.

Držím palce pri tvorbe práce ☺

1. Čo musíte vedieť, aby ste porozumeli téme práce

Téma, ktorú si dostal na vypracovanie práce je poväčšine zložená zo:

Skúmania, výskumu, porovnávania, dopadu, výpočtu a zdôvodnenia, hľadania optimálneho riešenia alebo rozhodnutia, popisu vecí, udalostí, osôb, bádania v minulosti alebo predikcie budúcnosti. Tak tam to slovo pohľadaj a zvýrazni si ho. Teraz už vieš, čo budeš robiť! ☺ Približne samozrejme.

Teraz sa zameraj na ostatné slová v zadaní a ich súvislosti. Ak ti nič nenapadá, zadaj niektorú časť názvu zadania do internetového prehliadača. Ten ti ukáže približné alebo podobné riešenia. Ak to ani takto nefungovalo, prelož si názov do cudzieho svetového jazyka a pohľadaj si o tom odborný článok alebo literatúru. Samozrejme využívaj plne translator. Využívajú to aj tvoji nadriadení alebo pedagógovia ☺

Takto máš väčšiu šancu, že pochopíš, čo má byť výsledkom tvojej práce. Ten je pri písaní najpodstatnejší. Teda kam sa máš dostať a čo pri tom preskúmať.

Po každej časti je potrebné dať odkonzultovať vedúcemu práce, či je to aj v súlade s jeho predstavami o tvojej práci.

Rozbor nadpisu zadania práce teda predstavuje preloženie jeho názvu do ľudskej jednoduchej reči ☺.

Celkom ľahké, však? ☺

Koniec ukážky

Table of Contents

Titulná strana

O autorke

Prečo postupovať jednoduchšie pri písaní

1. Čo musíte vedieť, aby ste porozumeli téme práce